ฟุตบอลชิงแชมป์แห่งชาติยุโรป 2024

ฟุตบอลชิงแชมป์แห่งชาติยุโรป 2024  หรือรู้จักกันในชื่อ ยูโร 2024 เป็นการแข่งขันฟุตบอลชิงแชมป์แห่งชาติยุโรปครั้งที่ 17 จัดขึ้นโดยยูฟ่า จัดขึ้นที่ประเทศเยอรมนี ระหว่างวันที่ 14 มิถุนายน – 14 กรกฎาคม 2024
การแข่งขันครั้งนี้นับเป็นครั้งที่ 3 ที่เยอรมนีเป็นเจ้าภาพจัดการแข่งขัน โดยครั้งแรก ฟุตบอลชิงแชมป์แห่งชาติยุโรป 1988 ขณะเป็นเยอรมนีตะวันตก และครั้งที่สอง ฟุตบอลชิงแชมป์แห่งชาติยุโรป 2020 (ซึ่งแข่งขันในปี 2021) แข่งขัน 4 นัด ที่เมืองมิวนิก ซึ่งนับว่าเป็นการแข่งขันครั้งแรกในเยอรมันตะวันออกในอดีต เช่นเดียวกันกับการเป็นเจ้าภาพเดี่ยวของประเทศเยอรมนีครั้งแรกนับตั้งแต่ฟุตบอลโลก 2006 การแข่งขันครั้งนี้จะกลับไปเป็นช่วง 4 ปีครั้ง หลังการแข่งขันใน ค.ศ. 2020 ถูกเลื่อนไปยัง ค.ศ. 2021 เนื่องจากการระบาดทั่วของโควิด-19
อิตาลีกลับมาป้องกันแชมป์ หลังจากชนะอังกฤษด้วยการดวลลูกโทษในรอบชิงชนะเลิศครั้งก่อนหน้า แต่พ่ายให้กับสวิตเซอร์แลนด์ในรอบ 16 ทีมสุดท้าย ส่วนเยอรมนีเจ้าภาพตกรอบก่อนรองชนะเลิศโดยแพ้สเปน ซึ่งสเปนคว้าแชมป์โดยชนะอังกฤษ 2–1 ในนัดชิงชนะเลิศ
การคัดเลือกเป็นเจ้าภาพ.
ณ วันที่ 8 มีนาคม ค.ศ. 2017 ทางยูฟ่าประกาศว่า ประเทศเยอรมนีกับตุรกีประกาศความตั้งใจที่จะเป็นเจ้าภาพจัดการแข่งขันก่อนหน้าเส้นตายในวันที่ 3 มีนาคม ค.ศ. 2017
คณะกรรมการบริหารของยูฟ่าเป็นผู้คัดเลือกเจ้าภาพในการลงคะแนนลับ ซึ่งเพียงแค่เสียงส่วนมากแค่คะแนนเดียวถือเป็นผู้ชนะ ถ้าคะแนนเสมอกัน การตัดสินครั้งสุดท้ายจะตกเป็นของอาแล็กซานเดอร์ แชแฟรีน ประธานยูฟ่า ในบรรดาสมาชิกคณะกรรมการบริหาร 20 คน มีเพียงไรน์ฮาร์ด กรินเดิล (เยอรมนี) และเซร์เวต ยาร์ดึมจือ (ตุรกี) ที่ไม่สามารถโหวตได้ เนื่องจากไม่มีสิทธิ์ ส่วน Lars-Christer Olsson (สวีเดน) ไม่มาเนื่องจากป่วย ทำให้มีสมาชิกที่สามารถโหวตได้เพียง 17 คน
การเลือกเจ้าภาพจัดขึ้นในวันที่ 27 กันยายน ค.ศ. 2018 ที่นียง ประเทศสวิตเซอร์แลนด์
สนาม.
ประเทศเยอรมนีมีสนามกีฬาให้เลือกมากมายที่เป็นไปตามข้อกำหนดความจุขั้นต่ำสำหรับการแข่งขันชิงแชมป์ยุโรปของยูฟ่าที่ 30,000 ที่นั่ง
ในสนามที่ได้รับเลือกในการแข่งขันฟุตบอลชิงแชมป์ยุโรป 2024 สิบแห่ง มีสนามเก้าแห่งที่ใช้ในการแข่งขันฟุตบอลโลก 2006 ได้แก่ เบอร์ลิน, ดอร์ทมุนท์, มิวนิก, โคโลญ, ชตุทการ์ท, ฮัมบวร์ค, ไลพ์ซิช, แฟรงก์เฟิร์ต และเก็ลเซินเคียร์เชิน ดึสเซิลดอร์ฟที่ไม่ใช้ใช้ในการแข่งขันฟุตบอลโลก 2006 แต่เคยใช้ในการแข่งขันฟุตบอลโลก 1974 และฟุตบอลชิงแชมป์แห่งชาติยุโรป 1988 จะได้รับดลือกเป็นสนามกีฬาที่สิบ ในทางกลับกัน ฮันโนเฟอร์ นูเรมเบิร์ก และไคเซอร์สเลาเทิร์น เมืองเจ้าภาพในการแข่งขัน ค.ศ. 2006 (นอกจากการแข่งขันใน ค.ศ. 1974 และ 1988 ในกรณีของฮันโนเฟอร์) จะไม่ใช้ในการแข่งขันนี้ มิวนิก ที่ตั้งของเกมแรกในฟุตบอลชิงแชมป์แห่งชาติยุโรป 2024 ก็เป็นเมืองเจ้าภาพในการแข่งขันฟุตบอลชิงแชมป์แห่งชาติยุโรป 2020 ที่มีหลายประเทศเป็นเจ้าภาพ โดยเป็นสถานที่แข่งขัน 4 ครั้ง (เยอรมนีเข้าแข่งสามครั้ง) ท่ามกลางผู้ชมที่ลดลงอย่างมากเนื่องจากข้อจำกัดต่อโควิด-19
สนามกีฬาอื่น ๆ อย่างในเบรเมินและเมินเชินกลัทบัคไม่ได้รับเลือก พื้นที่ที่มีจำนวนสนามกีฬามากที่สุดในฟุตบอลชิงแชมป์แห่งชาติยุโรป 2024 คือภูมิภาคมหานครไรน์-รูฮร์ในรัฐนอร์ทไรน์-เว็สท์ฟาเลินที่มีเมืองเจ้าภาพ 4 แห่งจากทั้งหมด 10 แห่ง (ดอร์ทมุนท์, ดึสเซิลดอร์ฟ, เก็ลเซินเคียร์เชิน และโคโลญ)
รอบคัดเลือก.
ประเทศเยอรมนีเข้ารอบการแข่งขันในฐานะเจ้าภาพอัตโนมัติ ส่วน 23 ทีมที่เหลือตัดสินผ่านการแข่งขันรอบคัดเลือก โดย 20 ทีมตัดสินผ่านการคัดเลือกผู้ชนะและอีก 10 ทีมโดยตรง ส่วนอีก 3 ทีมตัดสินผ่านรอบเพลย์ออฟ สิทธิ์ในการเข้าแข่งขันในรอบเพลย์ออฟ จะตกเป็นของทีมที่ทำได้ดีที่สุดในยูฟ่าเนชันส์ลีก ฤดูกาล 2022–23 ที่ไม่ได้เข้ารอบผ่านการแข่งขันรอบคัดเลือกหลัก การจับสลากฟุตบอลชิงแชมป์แห่งชาติยุโรป 2024 รอบคัดเลือกจัดขึ้นในวันที่ 9 ตุลาคม ค.ศ. 2022 ที่เฟสต์ฮัลเลอในแฟรงก์เฟิร์ต การแข่งขันรอบคัดเลือกจัดขึ้นในช่วงเดือนมีนาคมถึงพฤศจิกายน ค.ศ. 2023 ส่วนรอบเพลย์ออฟสามครั้งจัดขึ้นในเดือนมีนาคม ค.ศ. 2024
ผู้เล่น.
แต่ละทีมจะต้องจัดส่งรายชื่อที่มีผู้เล่นอย่างน้อย 23 คน และอย่างมาก 26 คน ภายในระยะเวลาที่กำหนด คือวันที่ 7 มิถุนายน
รอบแบ่งกลุ่ม.
"เวลาทั้งหมดคือเวลาออมแสงยุโรปกลาง "
ตารางคะแนนทีมอันดับที่สาม.
<onlyinclude>
สถิติ.
ผู้ทำประตู.
มีการทำประตู 117 จากการแข่งขัน 51 เฉลี่ย ต่อนัด
การทำประตู 3 ครั้ง
สัญลักษณ์.
มาสคอต.
มีการเปิดตัวมาสคอตฟุตบอลชิงแชมป์แห่งชาติยุโรป 2024 เมื่อวันที่ 20 มิถุนายน ค.ศ. 2023 ในการแข่งขันกระชับมิตรนานาชาติระหว่างเยอรมนีกับโคลอมเบียที่เก็ลเซินเคียร์เชิน โดยมาสคอตเป็นหมีเท็ดดีสวมกางเกงขาสั้น มีการใช้วิธีลงคะแนนต่อสาธารณะเพื่อเลือกชื่อมาสคอต โดยมีตัวเลือกเป็น "Albärt", "Bärnardo", "Bärnheart" และ "Herzi von Bär" ต่อมามีการเปิดผลการเลือกต่อสาธารณชนในวันที่ 5 กรกฎาคม โดยชื่อ "Albärt" ได้รับผลโหวตสูงสุดที่ร้อยละ 32